section_heading: Radnja
paragraph_text: Radnja filma obuhvaća vrijeme između 2233. godine i 2387. godine, na početku filma upoznajemo roditelje čuvenog Jamesa T. Kirka, u prilično dramatičnim okolnostima - otac spašava živote posade, svoje supruge i tek rođenog djeteta tako što se žrtvuje s brodom čiji je kapetan postao 12 minuta ranije. James Tiberius Kirk je tipičan buntovni/problematični pubertetlija velikog talenta, ali na najboljem putu da ga utopi bilo u tučnjavama, prometnoj nezgodi u stilu Jamesa Deana ili na neki podjednako poetičan ali ipak prilično fatalan način. No na poticaj očevog prijatelja upisuje se na Akademiju Zvjezdane Flote, i do kraja filma uništi podosta negativaca uz pomoć Vulkanca Spocka, doktora McCoya, Sulua i Scottyja. Jedina razlika u odnosu na TOS je što lijepa Uhura više gleda Spocka nego kapetana, ali u filmu trajanja 127 minuta kapetan se ipak našao u krevetu sa ženskom pripadnicom rase zelene boje.